Կարլ Էռնստ Օստհաուսի թանգարան

**Կարլ Էռնստ Օստհաուսի թանգարան** (), արվեստի թանգարան գերմանական Հագեն քաղաքում, որը հիմնադրել է բարերար Կարլ Էռնստ Օստհաուսը։

## Պատմություն
Թանգարանի շենքը նախագծել է բեռլինցի ճարտարապետ Կարլ Գերարդը Օստհաուսի պատվերով (աշխատանքները սկսվել են 1898 թվականին)։ Ներքին հարդարման աշխատանքները 1902 թվականին պատվիրվել է նկարիչ Անրի վան դե Վելդեին։ 1902 թվականին բացվել է Հագենի Ֆոլկվանգ կոչվող թանգարանը, որը Գերմանիայի ժամանակակից արվեստի առաջին թանգարանն է եղել։ Օստհաուսը թանգարանում կազմակերպել է մոդեռնիստական արվեստի ժամանակակից բազմաթիվ ցուցահանդեսներ (օրինակ՝ Կամուրջներ խումբը 1907 թվականի ամռանը)։

1921 թվականին՝ Օստհաուսի մահից հետո, նրա ժառանգները վաճառեցին ամբողջ թանգարանային հավաքածուն՝ հիմնականում Էսեն քաղաքին, որտեղ վերաբացվեց Ֆոլկվանգ թանգարանը։ Հագենի թանգարանի շենքը ձեռք բերեց քաղաքային էլեկտրական ընկերությունը և այդտեղ հիմնեց իր գրասենյակը։

Հագենի արվեստի նոր թանգարանը՝ Քրիստիան Ռոլֆսի քաղաքային թանգարանը, բացվել է 1930 թվականին Վիլլա Պոստում։ Գերմանիայում նացիստների կառավարման օրոք թանգարանը վերանվանվել է, իսկ դրա ցուցանմուշների զգալի մասը (ներառյալ Քրիստիան Ռոլֆսի մոտ 400 աշխատանք) հանվել են ցուցադրությունից։

1945 թվականի վերջին Կարլ Էռնստ Օստհաուսի թանգարանը վերակառուցվել է։ 1955 թվականին այն վերադարձել է Ֆոլկվանգի թանգարանի իր նախկին շենքը, որը վերակառուցվել և ռեստավրացիայի է ենթարկվել մոդեռն գեղանկարչության ոգով, որն ի սկզբանե այստեղ է թողել վան դե Վելդեի վրձինը։ 2006 թվականից մինչև 2009 թվականի օգոստոսը թանգարանը կրկին վերակառուցվել է, այնուհետև վերաբացվել է *Osthaus Museum Hagen* անվանումով։

## Հավաքածու
Թանգարանի արվեստի գործերի հավաքածուն բաժանվում է 2 մասի՝ դասական մոդեռն և ժամանակակից արվեստ։ Պատմական ընդունելությունների սրահում կարելի է տեսնել մոտավորապես 1900-ականների կտավներ։ Վերին հարկում հավաքված են Քրիստիան Ռոլֆսի աշխատանքները։ Բացի այդ, թանգարանում  ներկայացված են 20-րդ դարի առաջին կեսի գերմանական նկարչության և քանդակագործության գլուխգործոցները՝ Օտտո Դիքսի, Էրիխ Հեկկելի, Էռնստ Լյուդվիգ Կիրխների, Ֆրանց Մարկի, Ալեքսանդր Արխիպենկոյի և այլ վարպետների աշխատանքներ։

## Պատկերասրահ

Kunstquartier Hagen756.jpg|Ժորժ Միննե, «Ծնկի իջածների ջրհորը» (1898)
Kunstquartier Hagen692.jpg|Ֆրիդրիխ ֆոն Կաուլբախ «Նկարչի կնոջ դիմանկարը ջութակով»
Osthaus by Gerhardi.jpg|Իդա Գերհարդի, «Կարլ_Էռնստ Օստհաուսի դիմանկարը»
Franz Marc 015.jpg|Ֆրանց Մարկ, «Կոմպոզիցիա III» (1914)
Kunstquartier Hagen705.jpg|Ավգուստ Մակե, «Կանայք գլխարկների խանութի դիմաց» (1913)
Osthaus784b.jpg|Քրիստիան Ռոլֆս, «Կարմիր տուն Դինքելսբուլում» (1921)


## Գրականություն
* *Deutsches Museum für Kunst in Handel und Gewerbe. Moderne Baukunst 1900—1914.* Die Photosammlung des Deutschen Museum für Kunst in Handel und Gewerbe. Mit Beiträgen von Sabine Röder, Rolf Sachse, Gabriele Schickel, Reinhold Mißelbeck sowie Texten von Karl Ernst Osthaus und Walter Gropius. Kaiser Wilhelm Museum Krefeld, Karl Ernst Osthaus-Museum Hagen. Wienand, Köln 1997, ISBN 3-87909-572-8

## Ծանոթագրություններ

## Արտաքին հղումներ
* Պաշտոնական կայք
* Կառլ Էռնստ Օստհաուսի թանգարանը Գերմանիայի ազգային գրադարանի կատալոգում

Կատեգորիա:Գերմանիայի պատկերասրահներ
Կատեգորիա:1902 հիմնադրումներ Գերմանիայում
Կատեգորիա:Բնօրինակում անաղբյուր հոդվածներ
Կատեգորիա:1902 հիմնադրված թանգարաններ